Rais Kagame aliishi Tanzania na kupata mafunzo ya kijeshi nchini humo

Rais wa Rwanda, Paul Kagame yuko nchini Tanzania kwa ziara ya siku mbili kufuatia mwaliko wa mwenyeji wake Rais John Pombe Magufuli. 

Ziara yake nchini Tanzania imekuja wakati uhusiano wake na Rais wa Uganda, Yoweri Museveni ukilegalega huku mpaka kati ya Rwanda na Uganda ukifungwa. 

''Naweza kusema huenda amekuja kushauriana na mwenyeji wake Magufuli juu ya mzozo huu na labda kumtaka aingilie kati kujaribu kuupatia mzozo huu'' Aliieleza BBC Bwana Issa.

Kulingana na taarifa kutoka Wizara ya mambo ya nje, Ushirikiano wa Afrika Mashariki, ya Tanzania viongozi hao wanatarajiwa kujadili masuala mbali mbali kati ya nchi hizo mbili pamoja na ushirikiano wa kikanda. 

 

''Uhusiano baina Rwanda na Tanzania umeimarika zaidi wakati wa utawala wa rais wa sasa John Magufuli kinyume na ulivyokuwa enzi ya mtangulizi wake Jakaya mrisho Kikwete baada ya kuingia dosari, kikwete alipomtaka Bwana Kagame afanye mazungumzo na wanamg... Endelea na makala kwa vibambo vingine 4000 isizidi:
ambo wa kundi la waasi FDLR lililopo mashariki mwa DRC ambao Rwanda inawatuhumu kutekeleza mauaji ya kimbari ya mwaka 1994.

 '' Uhusiano wa sasa kati ya Magufuli na Kagame ni mzuri kwa kweli, ana kila sababu ya kuitembelea Tanzania wakati huu'' alisema Bwana  Mohammed Issa.

Huenda wakajadili masuala ya kikanda

Marais Paul Kagame na mwenyeji wake John Magufuli wanategemewa kujadili suala tete la sheria mpya ya kibiashara iliyozua utata miongoni mwa wafanyabiashara wanaotumia malori, ambayo inapunguza uzito wa mizigo inayoisafirishwa kwenye barabara za Tanzania na nchi nyingine za Afrika Mashariki.

''Wafanyabiashara wa Afrika mashariki wameilalamikia sheria hiyo wakisema kuwa haitakuwa na tija kwa biashara zao, bila shaka viongozi hawa watajaribu kutafuta suluhu'' Ameileza BBC Bwana Mohammed Issa. 

Wanatarajiwa pia kuzungumzia suala la mkataba wa kibiashara baina ya Muungano wa Ulaya na nchini wanachama wa Jumuiya ya Afrika Mashariki  ili kujaribu kupata msimamo mmoja wa kikanda kabla ya mazungumzo ya kusainiwa kwa mkataba huo.

Rwanda ambayo ni nchi isiyopakana na bahari huenda sasa ikaitegemea sana bandari ya  Dar es salaam Tanzania  zaidi kama kituo muhimu cha kupokea bidhaa zake zinazoagizwa kutoka nje ya nchi, wakati huu ambapo uhusiano wake na Uganda umeingia dosari. 

Rais wa kwanza wa Tanzania Mwalimu Julius kambarage Nyerere alikuwa miongoni mwa viongozi wa Afrika wa kwanza walioizuru Rwanda baada ya mauaji ya 1994

Mamlaka mjini Kigali zimekuwa zikilalamikia matukio ya uvunjifu wa haki za binadamu dhidi ya raia wake wanaoenda Uganda hata hivyo Uganda imekuwa ikikanusha tuhuma hizo.

Wiki hii Rwanda ilitangaza mpaka wake na Uganda wa Gatuna umefungwa kutokana na shughuli za ujenzi wa barabara unaoendelea, lakini wachanganuzi wa masuala ya kikanda walitaja hatua hiyo kama ulipizaji kisasi kwa Uganda kutokana na tumuma za uganyasaji wa wanyarwanda ndani ya Uganda.

Kagame ana historia na Tanzania 

Rais wa Rwanda Paul Kagame akiwa pamoja na mwenyeji wake rais wa Tanzania Dokta John Pombe...